als_Latn dik_Latn sna_Latn
Janë 11 “Call Center” me 2000 punonjës në Shkodër, të cilët rrezikojnë të mbyllen si shkak i marrëveshjes së mirëkuptimit të 19 kompanive të mëdha Italiane të këtij shërbimi me Kryeministrin Italian. Të njohur me këto rreziqe menaxherët e këtyre kompanive në Shkodër kanë nisur marrjen e masave duke transferuar shërbimet kryesisht në Britaninë e Madhe.
“Janë alternativa që ne kemi zgjedhur për shmangur rrezikun e mbylljes, por edhe të qëndrimit në treg. Pavarësisht kësaj dhe krijimit të një lloj stabiliteti, ndjehemi të rrezikuar, pasi shohim që kompani tjera këtu në Shkodër janë mbyllur. Këtu ne kemi me dy turne 230 punonjës të cilët paguhen rregullisht. Vështirësitë kanë qenë në fillim pasi ndryshimi i
tregut na ka kushtuar kohë dhe mund, por shpresojmë që të arrijmë të jemi të sigurt. Do ishte një humbje e madhe si për të punësuarit ashtu edhe për ne si biznese, por edhe për taksat” shprehet kështu Eno Kepi menaxheri i kompanisë “Opportunity” sh.p.k 2000 të punësuar në këto kompani në Shkodër janë të regjistruar pranë degës së Tatim Taksave Shkodër dhe kryejnë rregullisht detyrimet si pagesat e sigurimeve shoqërore apo edhe detyrimet tjera që rrjedhin nga ligjet fiskale.
“Deri më tani janë mbyllur vetëm 5 kompani të cilat që një vit kanë pasur rënie të numrit të punonjësve. Mbyllja e këtyre 5 kompanive ka rezultuar me një numër rreth 150 personave të cilët mbesin të pa punë. Po kështu nëse llogaritet në bazë vjetore të ardhurat që janë siguruar nga këto kompani për buxhetin e Shtetit në Shkodër kapin shifrën vjetore të 90
milionë lekëve. Nëse shtojmë këtu edhe mungesën e të ardhurave për të punësuarit, atëherë shifrat janë shumë të larta. “Call Center” dhe sektori i fasonerisë kanë qenë sektori kryesor i punësimit në Shkodër, por edhe i gjenerimit të të ardhurave”, shprehet Hysen Hysaj, Drejtor Rajonal i Tatim Taksave Shkodër.
Aktualisht në Shkodër janë 11 kompani “ Call Center” të regjistruara dhe që kryejnë veprimtarinë e tyre. Janë kryesisht të rinjtë e të reja studentë të cilët punësohen në këto kompani. Sipas drejtuesve të Tatim Taksave mbyllja e këtyre kompanive do ketë një impakt negative social në Shkodër.
als_Latn als_Latn als_Latn als_Latn als_Latn als_Latn